Խոսե Անտոնիո Ռամոս Սուկրե

**Խոսե Անտոնիո Ռամոս Սուկրե** () վենեսուելացի բանաստեղծ, պրոֆեսոր, դիվանագետ և գիտնական։ Որպես Վենեսուելայի Սուկրե ընտանիքի անդամ՝ Անտոնիո Խոսե դե Սուկրեն նրա նախահայրն է եղել։ Նա իր կրթությունը ստացել է *Վենեսուելայի Ազգային քոլեջում*, իսկ ավելի ուշ՝ *Վենեսուելայի Կենտրոնական համալսարանում*, որտեղ ուսումնասիրել է Իրավունք, Գիր և Լեզուներ, ներառյալ հին և ժամանակակից հունարենը և սանսկրիտը:

## Ոչ գրական կարիերա
Ավարտելով ուսումը և վարժ տիրապետելով պորտուգալերեն, լատիներեն, դանիերեն, անգլերեն, ֆրանսերեն, գերմաներեն, իտալերեն և շվեդերեն լեզուներին, նա աշխատել է որպես գրավոր և բանավոր թարգմանիչ Վենեսուելայի արտաքին գործերի նախարարությունում։ Հետագայում նա ծառայել է որպես հյուպատոս Ժնևում, որտեղ էլ վախճանվել է 1930 թվականին: Միաժամանակ Ռամոս Սուկրեն համաշխարհային պատմության, համաշխարհային աշխարհագրության, Վենեսուելայի պատմության և աշխարհագրության, լատիներենի և հունարենի դասախոս է եղել: Նա նաև կարճատև աշխատանքային գործունեություն է ծավալել որպես դատավոր Քաղաքացիական դատարանում:

## Պոեզիա և ստեղծագործություններ
Այնուամենայնիվ, նա առավել հայտնի է պոեզիայի և գրականության մեջ իր ներդրումով։ Իր նշանավոր գործերից են․
* *Trizas de papel* (1921)
* *Sobre las huellas de Humboldt* (1923)
* *La torre de Timón* (1925)
* *Las formas del fuego* (1929)
* *El cielo de esmalte* (1929)

1956 թվականին Վենեսուելայի կրթության նախարարությունը նրա աշխատանքները ներառել է *Biblioteca Popular Venezolana* հավաքածուի մեջ։ 1960-ականներին նոր սերնդի համար նա դարձել է մեծ վարպետ լինելու վառ օրինակ։ Վենեսուելացի բանաստեղծ և գրականագետ Ֆրանցիսկո Պերես Պերդոմոն նրան նկարագրել է որպես «ցավի պոետ՝ բանաստեղծ, որը տարված է մթին ու դժոխային երևույթներով, բանաստեղծ, որը տառապում է միայնության մեջ»։

## Պարգևներ
Նրա հիշատակը հարգելու համար Սալամանկայի համալսարանը ստեղծել է Խոսե Անտոնիո Ռամոս Սուկրե Վենեսուելայի գրականության պրոֆեսորական կոչումը: 1999 թվականին *Fondo de Cultura Económica de México*-ն հրատարակել է *Obra Poética* գիրքը, որը ներառում է Խոսեի բանաստեղծությունները՝ իր զարմիկ Գիլերմո Սուկրեի նախաբանով։ Իր հավաքած գրական երկերը հասանելի են նաև *Obra completa*-ում, որը խմբագրել է Խոսե Ռամոն Մեդինան (Caracas: Fundación Biblioteca Ayacucho, 1989) և *Obra poética: Edición crítica–ում՝* խմբագրված Ալբա Ռոզա Էրնանդես Բոսսիոյի կողմից (Paris: UNESCO/Colección Archivos, 2001):

2006 թվականին վենեսուելացի վիպասան Ռուբի Գուերան ստացել է *Premio de Novela Corta Rufino Blanco Fombona*-ն իր *La tarea del testigo* (Caracas: Fundación Editorial El perro y la rana, 2007) վեպի համար, որը վերաբերում է Ռամոս Սուկրեի Եվրոպայում անցկացրած վերջին ամիսներին։ *La tarea del testigo*–ի երկրորդ հրատարակությունը թողարկվել է 2012 թվականին, Լուգար Կոմունի կողմից Կարակասում:

2012 թվականին նրա բանաստեղծական ստեղծագործությունների անգլերեն թարգմանությունը՝ *José Antonio Ramos Sucre: Selected Works*, ընտրվել և թարգմանվել է Գիլերմո Պարայի կողմից և հրատարակվել Նոր Օռլեանի համալսարանի հրատարակչության կողմից։

## Թարգմանություններ
### Անգլերեն
* *[https://web.archive.org/web/20121017182255/http://www.unopress.org/content2/index.php?option=com_content&view=article&id=188:jose-antonio-ramos-sucre-selected-works&catid=106&Itemid=466 José Antonio Ramos Sucre: Selected Works]*, թարգմանել է Գիլերմո Պարրան (New Orleans, LA: University of New Orleans Press, 2012). 
* *[http://www.noemipress.org/catalog/poetry/sucre/ José Antonio Ramos Sucre. Selected Works: expanded edition] *, թարգմանել է Գիլերմո Պարրան (Las Cruces, NM: Noemi Press, 2016). 
* José Antonio Ramos Sucre, *From the Livid Country*, թարգմանել է Գիլերմո Պարրան (San Francisco, CA: Auguste Press, 2012).

### Այլ լեզուներ
#### Ֆրանսերեն
* José Antonio Ramos Sucre, *[https://web.archive.org/web/20160304233522/http://www.monteavila.gob.ve/mae/catalogo-resultado-detalle.php?id=614 Le chant inquiet. El canto anhelante]*, թարգմանել է Ֆրանսուա Միժոն, (Caracas, Venezuela: Monte Ávila Editores/Massif Jurassien, France: L’Atelier du Grand Tétras, 2009).

#### Պորտուգալերեն
* *As formas do fogo*, անթոլոգիա, երկլեզու հրատարակություն, ընտրել և թարգմանել է Խոսե Բենտոն, Էուջենիո Մոնտեխոն, առաջաբաններ։ Վենեսուելայի դեսպանատուն, Լիսաբոն, Publicações Dom Quixote, 1992, oclc 768341268.
* *O mensageiro/El mensajero*, Ֆլորիանո Մարտինս (թարգմ.), *[http://www.notadotradutor.com/edicoes.html (n.t.) Revista Literária em Tradução]*, nº 1 (set/2010), Fpolis/Brasil, ISSN 2177-5141

## Ծանոթագրություններ

## Արտաքին հղումներ
*  Obra completa (Caracas: Fundación Biblioteca Ayacucho, 1989) - Free PDF file of Complete Works of Ramos Sucre 
*  Ramos Sucre Portal at Cervantes Virtual
*  El Insomne Visionario - Ramos Sucre 

Կատեգորիա:20-րդ դարի տղամարդ գրողներ
Կատեգորիա:Դիվանագետներ
Կատեգորիա:Իսպաներեն գրականություն
Կատեգորիա:Վենեսուելացի բանաստեղծներ